CELEX: 52017PC0146
Language: da
Date: 2017-03-29
Title: Forslag til RÅDETS AFGØRELSE om den holdning, der skal indtages på Den Europæiske Unions vegne i Det Blandede EØS-Udvalg til en ændring af protokol 31 til EØS-aftalen om samarbejde på særlige områder ud over de fire friheder (Budgetpost 02.03.01, "Det indre marked" og budgetpost 02.03.04 "Værktøjer til forvaltning af det indre marked")

EUROPA-KOMMISSIONEN
            Bruxelles, den 29.3.2017
            COM(2017) 146 final
            2017/0066(NLE)
            Forslag til
            RÅDETS AFGØRELSE
            om den holdning, der skal indtages på Den Europæiske Unions vegnei Det Blandede EØS-Udvalg til en ændring af protokol 31 til EØS-aftalen om samarbejde på særlige områder ud over de fire friheder(Budgetpost 02.03.01, "Det indre marked" og budgetpost 02.03.04 "Værktøjer til forvaltning af det indre marked")
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               For at sikre den nødvendige retssikkerhed og ensartethed på det indre marked skal Det Blandede EØS-Udvalg indarbejde al relevant EU-lovgivning i EØS-aftalen så hurtigt som muligt efter vedtagelsen og gøre det muligt for EØS-EFTA-staterne at deltage i EØS-relevante EU-aktioner og -programmer.
            
            
               Udkastet til Det Blandede EØS-Udvalgs afgørelse (der er knyttet som bilag til forslaget til Rådets afgørelse) har til formål at ændre protokol 31 til EØS-aftalen om samarbejde på særlige områder ud over de fire friheder for at gøre det muligt for EØS-EFTA-staterne (Norge, Island og Liechtenstein) at deltage i EU-aktioner vedrørende budgetpost 02.03.01, "Det indre marked", og budgetpost 02.03.04, "Værktøjer til forvaltning af det indre marked", i Den Europæiske Unions almindelige budget for regnskabsåret 2017.
            
            
            
               •Sammenhæng med de gældende regler på samme område
            
            
               Vedlagte udkast til Det Blandede EØS-Udvalgs afgørelse er fuldt ud i overensstemmelse med EØS-aftalens mål om at fremme en vedvarende og afbalanceret styrkelse af de handelsmæssige og økonomiske forbindelser mellem de kontraherende parter på lige konkurrencevilkår og under overholdelse af samme regler med henblik på at skabe et ensartet europæisk økonomisk samarbejdsområde.
            
            
               •Sammenhæng med Unionens politik på andre områder
            
            
               Det Blandede EØS-Udvalgs afgørelse er også i overensstemmelse med EU's øvrige politikker, navnlig gennem målet om at beskytte ensartethed på EU's indre marked.
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               I henhold til artikel 1, stk. 3, i Rådets forordning (EF) nr. 2894/94
                  1
                om visse gennemførelsesbestemmelser til EØS-aftalen skal Rådet på forslag af Kommissionen fastlægge den holdning, som skal indtages på Unionens vegne til sådanne afgørelser. 
            
            
               Kommissionen forelægger i samarbejde med EU-Udenrigstjenesten udkastet til Det Blandede EØS-Udvalgs afgørelse til vedtagelse i Rådet som Unionens holdning. Kommissionen håber snarest muligt at kunne forelægge forslaget i Det Blandede EØS-Udvalg.
            
            
               •Nærhedsprincippet (for områder, der ikke er omfattet af enekompetence) 
            
            
               Forslaget er i overensstemmelse med nærhedsprincippet af følgende grunde:  
            
            
               Målet med dette forslag, nemlig at sikre ensartethed på det indre marked, kan ikke i tilstrækkelig grad opfyldes af medlemsstaterne, men kan på grund af foranstaltningens virkninger bedre nås på EU-plan. 
            
            
               •Proportionalitetsprincippet
            
            
               
                  I overensstemmelse med proportionalitetsprincippet går forslaget ikke videre, end hvad der er nødvendigt for at nå dets mål, nemlig at sikre ensartethed på det indre marked.
               
            
         
         
            
               •Valg af retsakt
            
            
               
                  I henhold til artikel 98 i EØS-aftalen er reguleringsmidlet Det Blandede EØS-Udvalgs afgørelse. Det Blandede EØS-Udvalg sikrer en effektiv gennemførelse og anvendelse af EØS-aftalen. Den træffer med henblik derpå afgørelser i de i aftalen fastsatte tilfælde. 
               
            
            
               3.VIRKNINGER FOR BUDGETTET
            
            
               
                  EØS/EFTA-landene bidrager finansielt til budgetpost 02.03.01, "Det indre marked", og budgetpost 02.03.04, "Værktøjer til forvaltning af det indre marked". Det præcise beløb vil blive fastsat i overensstemmelse med bestemmelserne i EØS-aftalen, når dette udkast til Rådets afgørelse er vedtaget. 
               
            
            
               4.ANDRE FORHOLD
            
            
               I overensstemmelse med EU's budgetpolitik kan deltagelse i en EU-aktivitet kun finde sted, efter at det tilsvarende finansielle bidrag er betalt. I overensstemmelse med protokol 32 til EØS-aftalen betales imidlertid de årlige finansielle bidrag fra EØS/EFTA-landene hvert år senest den 31. august efter EU's indkaldelse af midler, som Europa-Kommissionen udarbejder og forelægger for EØS/EFTA-landene senest den 15. august.
            
            
               For at dække perioden mellem januar og august finder udkastet til Det Blandede EØS-Udvalgs afgørelse derfor anvendelse med tilbagevirkende kraft fra januar. Derved sikres der kontinuitet i samarbejdet som fastsat i EØS-aftalen over hele kalenderåret.
            
            
               Anvendelsen med tilbagevirkende kraft påvirker ikke berørte personers rettigheder og forpligtelser og følger princippet om berettiget forventning. 
            
            
               2017/0066 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne
                  i Det Blandede EØS-Udvalg til en ændring af protokol 31 til EØS-aftalen om samarbejde på særlige områder ud over de fire friheder
                  (Budgetpost 02.03.01, "Det indre marked" og budgetpost 02.03.04 "Værktøjer til forvaltning af det indre marked")
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 114 sammenholdt med artikel 218, stk. 9,
            
            
               under henvisning til Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde
                  2
               , særlig artikel 1, stk. 3,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Aftalen om Det Europæiske Økonomiske Samarbejdsområde
                  3
                ("EØS-aftalen") trådte i kraft den 1. januar 1994.
            
            
               (2)I henhold til EØS-aftalens artikel 98 kan Det Blandede EØS-Udvalg træffe afgørelse om at ændre bl.a. protokol 31 til EØS-aftalen ("protokol 31").
            
            
               (3)Protokol 31 til EØS-aftalen indeholder bestemmelser vedrørende samarbejde på særlige områder ud over de fire friheder.
            
         
         
            
               (4)Samarbejdet mellem EØS-aftalens kontraherende parter om EU-aktioner, der finansieres over Unionens almindelige budget, vedrørende funktion og udvikling af det indre marked for varer og tjenesteydelser bør udvides.
            
            
               (5)Protokol 31 til EØS-aftalen bør derfor ændres for at gøre det muligt at gennemføre dette udvidede samarbejde fra den 1. januar 2017.
            
            
               (6)Unionens holdning i Det Blandede EØS-Udvalg bør baseres på det udkast til afgørelse, der er knyttet til nærværende afgørelse —
            
            
               VEDTAGET DENNE AFGØRELSE: 
            
            
               Artikel 1
            
            
               Den holdning, som på Unionens vegne skal indtages i Det Blandede EØS-Udvalg til den foreslåede ændring af protokol 31 til EØS-aftalen om samarbejde på særlige områder ud over de fire friheder, baseres på det udkast til Det Blandede EØS-Udvalgs afgørelse, der er knyttet til nærværende afgørelse.
            
            
               Artikel 2
            
            
               Denne afgørelse træder i kraft på dagen for vedtagelsen.
            
            
               Udfærdiget i Bruxelles, den .
            
            
               
                     På Rådets vegne
               
               
                     Formand
               
            
         
         
            
                  
                     (1)
                  EFT L 305 af 30.11.1994, s. 6-8.
               
               
                  
                     (2)
                  EFT L 305 af 30.11.1994, s. 6.
               
               
                  
                     (3)
                  EFT L 1 af 3.1.1994, s. 3. 
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 29.3.2017
            COM(2017) 146 final
            BILAG
            til forslaget til Rådets afgørelseom ændring af protokol 31 til EØS-aftalen om samarbejde på særlige områder ud over de fire friheder (Budgetpost 02.03.01, "Det indre marked" og budgetpost 02.03.04 "Værktøjer til forvaltning af det indre marked")
            
               
         
         
            
               BILAG
               
                  DET BLANDEDE EØS-UDVALGS AFGØRELSE nr. .../2017
                  af
                  om ændring af protokol 31 til EØS-aftalen om samarbejde på særlige områder ud over de fire friheder 
            
            
            
               DET BLANDEDE EØS-UDVALG HAR —
            
            
               under henvisning til aftalen om Det Europæiske Økonomiske Samarbejdsområde ("EØS-aftalen"), særlig artikel 86 og 98, og
            
            
               ud fra følgende betragtninger:
            
            
               (1)Samarbejdet mellem EØS-aftalens kontraherende parter om EU-aktioner, der finansieres over Unionens almindelige budget, vedrørende funktion og udvikling af det indre marked for varer og tjenesteydelser bør fortsættes.
            
            
               (2)Desuden bør samarbejdet mellem EØS-aftalens kontraherende parter udvides til at omfatte EU-aktioner, der finansieres over Unionens almindelige budget, vedrørende værktøjer til forvaltning af det indre marked.
            
            
               (3)Protokol 31 til EØS-aftalen bør derfor ændres for at gøre det muligt at gennemføre dette udvidede samarbejde fra den 1. januar 2017 —
            
            
               VEDTAGET DENNE AFGØRELSE:
            
            
               Artikel 1
            
            
               I artikel 7 i protokol nr. 31 til EØS-aftalen foretages følgende ændringer:
            
            
               1.I stk. 12 ændres ordene "regnskabsåret 2016" til "regnskabsårene 2016 og 2017".
            
            
               2.Følgende stykke tilføjes:
            
            
               "14.EFTA-landene deltager fra den 1. januar 2017 i EU-aktioner vedrørende følgende budgetpost i Den Europæiske Unions almindelige budget for regnskabsåret 2017:
            
            
               -Budgetpost 02 03 04: "Værktøjer til forvaltning af det indre marked."
            
            
               Artikel 2
            
            
               Denne afgørelse træder i kraft dagen efter at den sidste meddelelse er indgivet, jf. EØS-aftalens artikel 103, stk. 1*.
            
            
               
                  1Den finder anvendelse fra den 1. januar 2017.
            
            
               Artikel 3
            
         
         
            
               Denne afgørelse offentliggøres i Den Europæiske Unions Tidendes EØS-afsnit og EØS-tillæg.
            
            
               Udfærdiget i Bruxelles, den [...].
            
            
               
                     På Det Blandede EØS-Udvalgs vegne
               
            
            
               
                     Formand
                     
                     
                     
                     Sekretærer for
                     Det Blandede EØS-Udvalg
               
            
         
         
            
                  
                     (1)
                  [Ingen forfatningsmæssige krav angivet.] [Forfatningsmæssige krav angivet.]